## Uredba o izmjenama i dopunama Uredbe o standardu kakvoće vode

### NN 151/2014 (19.12.2014.), Uredba o izmjenama i dopunama Uredbe o standardu kakvoće vode

VLADA REPUBLIKE HRVATSKE

2829

Na temelju članka 41. stavka 1. Zakona o vodama (»Narodne novine«, br. 153/2009, 63/2011, 130/2011, 56/2013 i 14/2014), Vlada Republike Hrvatske je na sjednici održanoj 17. prosinca 2014. godine donijela

UREDBU

O IZMJENAMA I DOPUNAMA UREDBE O STANDARDU KAKVOĆE VODA

Članak 1.

U Uredbi o standardu kakvoće voda (»Narodne novine«, broj 73/2013) u članku 19. stavak 5. mijenja se i glasi:

»Metodologija uzorkovanja, laboratorijskih analiza i određivanja omjera ekološke kakvoće bioloških elemenata kakvoće iz stavka 1. ovoga članka sadrži način uzorkovanja s terenskim protokolom, postupak laboratorijske analize i obrade podataka, kriterije na temelju kojih se određuju tipovi površinskih voda, referentne vrijednosti pokazatelja/indeksa iz stavka 3. ovoga članka, odgovarajuće taksonomske razine za pokazatelje/indekse potrebne za postizanje odgovarajuće pouzdanosti i točnosti pri ocjeni bioloških elemenata kakvoće voda, postupak izračunavanja bioloških pokazatelja/indeksa i omjera ekološke kakvoće, referentne i operativne liste taksona (svojti) i popis determinacijskih ključeva.«.

Iza stavka 5. dodaje se novi stavak 6. koji glasi:

»Metodologiju iz stavka 5. ovoga članka donose Hrvatske vode i ista se objavljuje na mrežnim stranicama ministarstva nadležnog za vodno gospodarstvo i Hrvatskih voda.«.

Dosadašnji stavak 6. postaje stavak 7.

Članak 2.

U članku 21. stavak 2. mijenja se i glasi:

»Ocjena hidromorfološkog elementa je prosječna ocjena svakog hidromorfološkog pokazatelja iz Priloga 2.B. ove Uredbe određenog sukladno Metodologiji monitoringa i ocjenjivanja hidromorfoloških pokazatelja. Metodologija monitoringa i ocjenjivanja hidromorfoloških pokazatelja sadrži način monitoringa, bodovanje i hidromorfološku ocjenu te ocjenu ekološkog stanja.«.

Iza stavka 2. dodaje se novi stavak 3. koji glasi:

»Metodologiju iz stavka 2. ovoga članka donose Hrvatske vode i ista se objavljuje na mrežnoj stranici ministarstva nadležnog za vodno gospodarstvo i Hrvatskih voda.«.

Dosadašnji stavak 3. postaje stavak 4.

Članak 3.

U Prilogu 2. STANDARDI ZA OCJENU EKOLOŠKOG STANJA POVRŠINSKIH VODA u točki 2.B. POKAZATELJI I INDEKSI EKOLOŠKOG STANJA Tablica 1. Pokazatelji i indeksi ekološkog stanja za rijeke i Tablica 2. Pokazatelji i indeksi ekološkog stanja za jezera mijenjaju se i glase:

»Tablica 1. POKAZATELJI I INDEKSI EKOLOŠKOG STANJA ZA RIJEKE

| Element kakvoće | Pokazatelj/indeks | Opterećenje na koje ukazuje pojedini biološki indeks |
| --- | --- | --- |
| Biološki elementi kakvoće | | |
| fitoplankton | klorofil a  riječni potamoplanktonski indeks | opterećenje hranjivim tvarima |
| fitobentos | trofički indeks dijatomeja (TIDHR ) | opterećenje hranjivim tvarima |
| nedijatomejski indeks (NeD) | opterećenje hranjivim tvarima |
| saprobni indeks (SIHR) | opterećenje organskim tvarima |
| makrozoobentos | ukupan broj svojti (UBS)  udio oligosaprobnih indikatora (OSI%)  hrvatski saprobni indeks (SIHR)  BMWP bodovni indeks (BMWP)  prošireni biotički indeks (PBI) | opterećenje organskim tvarima |
| Shannon-Wiener indeks raznolikosti (H);  Ritron indeks (RI);  udio svojti koje preferiraju šljunak, litoral i pjeskoviti tip supstrata Akal+Lit+Psa (ALP%)  udio pobirača/sakupljača (P/S%)  indeks biocenotičkog podučja (IBR)  broj svojti Ephemeroptera, Plecoptera, Trichoptera (EPT-S)  udio predstavnika skupina Ephemeroptera, Plecoptera, Trichoptera u makrozoobentosu (EPT%)  broj porodica (BP)  udio Oligochaeta u makrozoobentosu (OLI %) | hidromorfološke promjene/opća degradacija |
| makrofita | stupanj degradacije određen biocenološkom metodom (BM HR)  referentni indeks (RI-MHR) | opća degradacija |
| ribe | kvantitativni indeks biotičkog integriteta (IBIHR) | hidromorfološke promjene / opća degradacija |
| Osnovni fizikalno-kemijski elementi kakvoće | | |
| zakiseljenost | pH |  |
| režim kisika | biološka potrošnja kisika u pet dana (BPK5)  kemijska potrošnja kisika (KPK) |  |
| ukupni organski ugljik | ukupni organski ugljik (TOC) |  |
| hranjive tvari | amonij  nitrati  ukupni dušik  ortofosfati  ukupni fosfor |  |
| Specifične onečišćujuće tvari iz Priloga 2.C., Tablica 14. | | |
| Hidromorfološki elementi kakvoće | | |
| hidrološki režim | protok |  |
| kontinuitet rijeke | uzdužni kontinuitet pod utjecajem umjetnih građevina |  |
| morfološki uvjeti | geometrija korita  podloga  vegetacija i organski ostaci u koritu  karakter erozije/taloženja  struktura obale i promjene na obali  vrsta/struktura vegetacije na obali i na okolnom zemljištu  korištenje okolnog zemljišta i s time povezana obilježja  interakcija između korita i poplavnog područja |  |

Tablica 2. POKAZATELJI I INDEKSI EKOLOŠKOG STANJA ZA JEZERA

|  |  |  |  |
| --- | --- | --- | --- |
| Element kakvoće | Pokazatelj/indeks | Opterećenje na koje ukazuje pojedini biološki indeks |  |
| Biološki elementi kakvoće | | |  |
| fitoplankton | klorofil a  ukupna biomasa fitoplanktona  udio taksonomskih skupina fitoplanktona | opterećenje hranjivim tvarima |  |
| fitobentos | trofički indeks dijatomeja (TIDHR) | opterećenje hranjivim tvarima |  |
| makrozoobentos | bentički trofički indeksi | opća degradacija |  |
| makrofita | stupanj degradacije određen biocenološkom metodom (BM HR) | opća degradacija |  |
| Osnovni fizikalno-kemijski elementi kakvoće | | |  |
| prozirnost | Secchi prozirnost |  |  |
| zakiseljenost | pH |  |  |
| režim kisika | kemijska potrošnja kisika (KPK) |  |  |
| ukupni organski ugljik | ukupni organski ugljik (TOC) |  |  |
| hranjive tvari | amonij  nitrati  ukupni dušik  ortofosfati  ukupni fosfor |  |  |
| Specifične onečišćujuće tvari iz Priloga 2.C., Tablica 14. | | | « |

U točki 2.C. GRANIČNE VRIJEDNOSTI KATEGORIJA EKOLOŠKOG STANJA podtočki 3. Granične vrijednosti kategorija ekološkog stanja za prijelazne vode, Tablica 11. Granične vrijednosti kategorija ekološkog stanja za osnovne fizikalno-kemijske pokazatelje mijenja se i glasi:

»Tablica 11. GRANIČNE VRIJEDNOSTI KATEGORIJA EKOLOŠKOG STANJA ZA OSNOVNE FIZIKALNO-KEMIJSKE POKAZATELJE

|  |  |  |  |  |  |  |
| --- | --- | --- | --- | --- | --- | --- |
| OZNAKA TIPA | KATEGORIJA EKOLOŠKOG STANJA | Granična vrijednost ekološkog stanja za osnovne fizikalno-kemijske pokazatelje – vrijednost 50-tog percentila | | | | |
| Režim kisika | Hranjive tvari | | | Prozirnost |
| Zasićenje kisikom | Anorganski dušik | Ortofosfati | Ukupni fosfor | Secchi prozirnost |
| % | µmol/dm3 | µmol/dm3 | µmol/dm3 | m |
| HR-P1\_2 HR-P1\_3 | vrlo dobro ili referentno | P: 80 – 120 D: > 80 | P: < 80 D: < 5 | < 0,1 | < 0,3 | > 7\* |
| dobro | P: 75-150 D: > 40 | P: < 150 D: < 20 | 0,1 – 0,3 | 0,3 – 0,6 | > 3\* |
| HR-P2\_2 HR-P2\_3 | vrlo dobro ili referentno | P: 80 – 120 D: > 80 | P: < 60 D: < 5 | < 0,1 | < 0,3 | > 5\* |
| dobro | P: 75-175 D: > 40 | P: < 125 D: < 20 | 0,1 – 0,5 | 0,3 – 0,9 | > 3\* |

P (površinski sloj) – sloj vodenog stupca od površine (0,5 m) do dubine halokline
D (pridneni sloj) – sloj vodenog stupca 0,5-1m iznad dna
\* u plićim područjima do dna«.

U točki 2.C. GRANIČNE VRIJEDNOSTI KATEGORIJA EKOLOŠKOG STANJA podtočki 4. Granične vrijednosti kategorija ekološkog stanja za priobalne vode, Tablica 13. Granične vrijednosti kategorija ekološkog stanja za osnovne fizikalno-kemijske elemente kakvoće mijenja se i glasi:

»Tablica 13. GRANIČNE VRIJEDNOSTI KATEGORIJA EKOLOŠKOG STANJA ZA OSNOVNE FIZIKALNO-KEMIJSKE ELEMENTE KAKVOĆE

|  |  |  |  |  |  |  |
| --- | --- | --- | --- | --- | --- | --- |
| OZNAKA TIPA | KATEGORIJA EKOLOŠKOG STANJA | Granična vrijednost ekološkog stanja za osnovne fizikalno-kemijske pokazatelje – vrijednost 50-og percentila | | | | |
| Režim kisika | Hranjive tvari | | | Prozirnost |
| Zasićenje kisikom | Anorganski dušik | Ortofosfati | Ukupni fosfor | Secchi prozirnost |
| % | µmol/ dm3 | µmol/ dm3 | µmol/ dm3 | m |
| HR-O3\_13 | vrlo dobro ili referentno | P: 90 – 110 D: > 80 | 3 | 0,07 | 0,3 | 25 |
| dobro | P: 75-150 D: > 40 | 3 – 15 | 0,07 – 0,25 | 0,3 – 0,6 | 5 – 25 |
| HR-O4\_12  i  HR-O4\_13 | vrlo dobro ili referentno | P: 90 – 110 D: > 80 | 2 | 0,07 | 0,3 | 25 |
| dobro | P: 75-150 D: > 40 | 2 – 10 | 0,07 – 0,25 | 0,3 – 0,6 | 5 – 25 |
| HR-O4\_22  i  HR-O4\_23 | vrlo dobro ili referentno | P: 90 – 110 D: > 801 D: > 702 | 2 | 0,07 | 0,3 | 25 |
| dobro | P: 75-150 D: > 40 | 2 – 10 | 0,07 – 0,25 | 0,3 – 0,6 | 5 – 25 |

P (površinski sloj) – sloj vodenog stupca od površine (0,5 m) do dubine halokline

D (pridneni sloj) – sloj vodenog stupca 1-2 m iznad dna

1 – postaje s dubinom pridnenog sloja do 60 m

2 – postaje s dubinom pridnenog sloja većom od 60 m«.

Članak 4.

U Prilogu 6. STANDARDI KAKVOĆE ZA OCJENU KEMIJSKOG STANJA PODZEMNIH VODA Tablica 2. Standardi kakvoće podzemnih voda i Tablica 3. Granične vrijednosti specifičnih onečišćujućih tvari mijenjaju se i glase:

»Tablica 2. STANDARDI KAKVOĆE PODZEMNIH VODA

|  |  |  |
| --- | --- | --- |
| Pokazatelj | Mjerna jedinica | Standard kakvoće |
| nitrati (NO3) | mg/l | 50 |
| aktivne tvari u pesticidima\* | μg/l | 0,1 pojedinačno 0,5 ukupno\*\* |

\* »Pesticid« označava sredstva za zaštitu bilja i biocide u skladu s propisima o dopuštenim aktivnim tvarima u njima

\*\* »Ukupno« označava sumu svih pojedinačnih pesticida izmjerenih u monitoringu, uključivo njihove odgovarajuće metabolite i produkte razgradnje i reakcija

Tablica 3. GRANIČNE VRIJEDNOSTI SPECIFIČNIH ONEČIŠĆUJUĆIH TVARI

|  |  |  |
| --- | --- | --- |
| Pokazatelj | Mjerna jedinica | Granična vrijednost |
| 1. koji se može pojaviti prirodno i/ili kao rezultat ljudske djelatnosti | |  |
| arsen (As )\* | μg/l | 10 |
| kadmij (Cd) | μg/l | 5 |
| olovo (Pb)\* | μg/l | 10 |
| živa (Hg) | μg/l | 1 |
| amonij (NH4)\* | mg/l | 0,5 |
| kloridi (Cl) | mg/l | 250 |
| sulfati (SO4)\* | mg/l | 250 |
| ortofosfati (PO4) | mg/l | 0,2 |
| 2. umjetne sintetičke tvari | |  |
| suma trikloroetena i tetrakloretena | μg/l | 10 |
| 3. koji upućuje na prodore slane vode ili druge prodore | |  |
| vodljivost\*\* | μS/cm | 2 500 |

\* granična vrijednost se ne odnosi na sljedeća tijela podzemne vode koja zbog geološkog podrijetla sadrže više koncentracije arsena, olova, sulfata i amonija:

tijelo podzemne vode Istočna Slavonija sliv Drave i Dunava – arsen, olovo, amonij

tijelo podzemne vode Ilova – Lonja – Pakra – amonij

tijelo podzemne vode Lekenik – Lužani – arsen, amonij

tijelo podzemne vode Istočna Slavonija sliv Save – arsen, amonij

tijelo podzemne vode Neretva (Butina i Prud), Krka (okolica Knina i Drniša) – sulfati

\*\* granična vrijednost se ne odnosi na tijelo podzemne vode Krka (okolica Knina i Drniša)«.

PRIJELAZNE I ZAVRŠNE ODREDBE

Članak 5.

Hrvatske vode će u roku od mjesec dana od dana stupanja na snagu ove Uredbe donijeti metodologije iz članaka 1. i 2. ove Uredbe. Metodologije se čuvaju kao izvornik u Hrvatskim vodama i ne objavljuju se u »Narodnim novinama«, a mogu se dobiti na pisani zahtjev.

Članak 6.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/14-03/131

Urbroj: 50301-05/25-14-2

Zagreb, 17. prosinca 2014.

Predsjednik

Zoran Milanović, v. r.

151 19.12.2014 Uredba o izmjenama i dopunama Uredbe o standardu kakvoće vode

151 19.12.2014 Uredba o izmjenama i dopunama Uredbe o standardu kakvoće vode

151 19.12.2014 Uredba o izmjenama i dopunama Uredbe o standardu kakvoće vode

151 19.12.2014 Uredba o izmjenama i dopunama Uredbe o standardu kakvoće vode

151 19.12.2014 Uredba o izmjenama i dopunama Uredbe o standardu kakvoće vode

Uredba, NN 151/2014-2829
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)